**Referat fra 5 møte i Arbeidsutvalget i «Bygdekvinner nyt(t)er maten»**

Tid/Sted: 25 oktober 2023 på Særheim, Kleppe kl 930 til kl 1130.

**Faste saker:**

**1/23 Referat fra møte 19** september: **Godkjent**

**2/23** Økonomi: Gro Mabel orienterte grundig om det enkelt delprosjekt. Det ser ut til at det er god kontroll, men vi har erfaring for at kronene går fort på slutten. De aller fleste av de lokale prosjektene vil nok bruke opp de midlene som de har til rådighet. Viktig at bilag er korrekte og at datofrister blir overholdt**.**

**Vedtak**: **Orientering godkjent**.

**3/23 Hva har skjedd sist AU møte**? Arrangement: 30.9: Krotekakekurs i Imsland der Marianne var på besøk, 2 kurs i Bjerkreim hhv 18 september «Helse i hvert steg» + sy kurs 14.10 . Gro Mabel og Marianne har forberedt seg til delseminaret som RBK skal ha ansvar for under Inspirasjonsseminaret i regi av NBK den 10 til 12 november. RBK skal dele sine erfaringer som er høstet ved å gjennomføre 3 prosjekt i løpet av 5 år i samarbeid med Gjensidigestiftelsen. 12 påmeldte til dette kurset.

**4/23 Aktuelle saker å ta opp med RBK:** **Vedtak**: (Gro Mabel ansvarlig) Se sak 18/23 der AU forventer at distriktsstyret tar ansvar for hvordan evalueringsrapporten skal håndteres når den er ferdig.

Distriktsstyret må ta en kort evaluering om hvilke erfaringer de har hatt med dette prosjektet slik at dette kommer med i rapporten. (Heidi har ansvar for å hente inn disse dataene)

**Løpende saker:**

**16/23 Evaluering av prosjektet**: Enighet om at denne evalueringen skal være kortfattet og basert på tall. Kun digital versjon.

 **Vedtak: Heidi:** Hovedansvaret for evalueringen. Heidi har tall fra prosjektperioden for arrangement, kurs og tilstelninger. Det som mangler er nå i første rekke info om hva som har vært læringen av dette prosjektet. Hva har vært den største utfordringen og hva har vært den største suksessfaktoren? Heidi tar kontakt med kontaktpersonene i de lokale prosjektene og med distriktsstyret. Det må hentes inn frivillige timer fra oss i AU.

Heidi bestemmer svarfrister på de opplysninger som hun trenger av de forskjellige samarbeidspartene.

 **Gro Mabel:** Ansvar for regnskap på delprosjektnivå samt budsjett.

 **Marianne:** Distribusjon av den digitale evalueringsrapporten innad i organisasjonen når denne er ferdig. Vi antar ca 15 – 20 desember.

 **Astrid:** **Innledning til rapporten.** Ett forslag ble litt justert. Astrid sender dette til Heidi når denne er klar.

 **Tidsplan for korrektur: 1 korrektur: 4.12**

 **2 korrektur: 11.12**

 **Ferdig 15.12**

**I Innsending til rapport til Gjensidigestiftelsen: Ansvar: Gro Mabel og Astrid før 31.12**

 **Vedtak: Godkjent**

**18/23** Hva skal denne rapporten brukes til? Hvordan skal rapporten gjøres kjent slik at erfaringene blir delt vertikalt og horisontalt i organisasjonen?

 **Vedtak: Saka sendes Distriktsstyret som må avgjøre hvordan dette skal håndteres. AU trenger respons 15. desember.**

**Til slutt blei det enighet om at vi skal har ett avslutningsmøte 12.12 kl 1400.**

**Astrid Lund Folkvord**